Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 321/14/8802	Košice I, 14.7.2014
EEČ : 2-63-366-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
od mesiaca jún 2009 do mája 2014 neplnil svoju vyživovaciu povinnosť voči svojej mal. dcére XXXXX., nar. XXXXX a voči svojej dcére XXXXX, nar. XXXXX a to aj napriek rozsudku Okresného súdu XXXXX XXXXX pod sp. zn.: XXXXX-104 právoplatnému dňom 06.12.2008, ktorým je povinný prispievať na výživu dcéry XXXXX XXXXX sumou 33.19,.€ mesačne vždy k 15.dňu v mesiaci vopred k rukám matky XXXXX XXXXX a na výživu dcéry XXXXX sumou 33.19,-€ mesačne vždy k 15-temu dňu v mesiaci vopred k rukám matky XXXXX XXXXX, čím takto za vyššie uvedené obdobie vznikol dlh na výživnom na obe dcéry vo výške 3.982,82,-€ vrátane mesiaca máj 2014,  

lebo zanikla trestnosť činu

Odôvodnenie:
Uznesením povereného príslušníka  Obvodného oddelenia PZ XXXXX - XXXXX, sp. zn. ČVS: ORP-XXXXX-KE-2009 z 08.10.2009 bolo začaté trestné stíhanie a uznesením z 10.11.2009 vznesené obvinenie XXXXX  pre prečin zanedbania povinnej výživy podľa § 207 ods. 1 Trestného zákona  na tom skutkovom základe, že

- od mesiaca jún 2009 do mája 2014 neplnil svoju vyživovaciu povinnosť voči svojej mal. dcére XXXXX XXXXX., nar. XXXXX a voči svojej dcére XXXXX., nar. XXXXX a to aj napriek rozsudku Okresného súdu XXXXX XXXXX pod sp. zn.: XXXXX-104 právoplatnému dňom 06.12.2008, ktorým je povinný prispievať na výživu dcéry XXXXX XXXXX sumou 33.19,.€ mesačne vždy k 15.dňu v mesiaci vopred k rukám matky XXXXX XXXXX a na výživu dcéry XXXXX sumou 33.19,-€ mesačne vždy k 15-temu dňu v mesiaci vopred k rukám matky XXXXX XXXXX, čím takto za vyššie uvedené obdobie vznikol dlh na výživnom na obe dcéry vo výške 3.982,82,-€ vrátane mesiaca máj 2014.  

Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom povereného príslušníka OO PZ na zastavenie trestného stíhania z dôvodu zániku trestnosti činu v zmysle ustanovenia § 215 ods. 1 písm. h) Trestného poriadku.  

Preskúmaním spisu som zistil, že návrh je dôvodný. 

Počas skráteného vyšetrovania bola vypočutá poškodená XXXXX, ktorá dňa 20.05.2014 uviedla, že jej bývalý manžel XXXXX XXXXX v niekoľkých platbách uhradil celú dlžnú sumu výživného na obe dcéry za obdobie od mesiaca jún 2009 do mesiaca máj 2014 vo výške 3.982,82,- € resp. uviedla, že dňa 30.03.2014 v XXXXX, matka detí XXXXX z Košíc osobne prevzala od povinného XXXXX z XXXXX sumu vo výške 2.500,- € ako úhradu dlžného výživného na dcéry, ďalej dňa 17.04.2014 zaslal povinný XXXXX XXXXX z XXXXX sumu 100,- € ako úhradu dlžného výživného na dcéry a dňa 25.04.2014 zaslal sumu vo výške 300,- € ako úhradu výživného na dcéry a následne dňa 07.05.2014 v XXXXX, Nemecko, osobne prevzala matka detí XXXXX z XXXXX od povinného XXXXX z XXXXX sumu vo výške 2.000,- € ako úhradu dlžného výživného na dcéry, teda celkovo matka detí XXXXX z Košíc prevzala od povinného XXXXX z XXXXX sumu vo výške 4.900,- € ako úhradu dlžného výživného na dcéry XXXXX XXXXX a XXXXX XXXXX, čím takto povinný XXXXX XXXXX z XXXXX nemá v súčasnosti voči XXXXX z Košíc žiaden dlh na výživnom na dcéry XXXXX XXXXX a XXXXX XXXXX. 

	Podľa § 86 písm. a) Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť prečinu zanedbania povinnej výživy podľa § 207 ods. 1 Trestného zákona, pre ktorý bol stíhaný obvinený XXXXX XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia. S takýmto postupom vyjadrili súhlas aj poškodení. 

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor